
ΔΙΑΚΗΡΥΞΗ ΔΗΜΟΠΡΑΣΙΑΣ ΓΙΑ ΤΗΝ ΑΓΟΡΑ ΑΚΙΝΗΤΟΥ
Ο ΔΗΜΑΡΧΟΣ
Έχοντας υπόψη: 

1. Τις διατάξεις του Ν. 5314/2026 (ΦΕΚ 103/τ. Α΄/29-06-2026): «Κώδικας Τοπικής Αυτοδιοίκησης» και ειδικότερα του άρθρου 552: «Αγορά ακινήτων», του άρθρου 563: «Επιτροπές αξιολόγησης περιουσιακών στοιχείων» και των άρθρων 586-587 και 592-595 περί της διενέργειας μειοδοτικής δημοπρασίας, 
2. Τις διατάξεις του άρθρου 138 περί των αρμοδιοτήτων της Δημοτικής Επιτροπής του Ν. 5314/2026 (ΦΕΚ 103/τ. Α΄/29-06-2026),
3. Τις διατάξεις του Π.Δ. 80/2016 (ΦΕΚ 145/τ. Α΄/5-8-16): «Ανάληψη υποχρεώσεων από τους διατάκτες», όπως ισχύουν,
4. Τις διατάξεις του άρθρου 67 του ν. 4270/2014 (ΦΕΚ 143/τ. Α΄/28-06-2014): «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις»,
5. Την υπ’ αριθ. 60/2026 (ΑΔΑ: 99ΕΘΩ6Ι-ΙΣΔ) Απόφαση του Δημοτικού Συμβουλίου, με την οποία εγκρίθηκε η αγορά ακινήτου για δημιουργία κατάλληλου χώρου Λαϊκής Αγοράς στην Κοινότητα Αγιάς, κατόπιν δημοπρασίας,
6. Την υπ’ αριθ. 170/2026 (ΑΔΑ: ΡΩΘΟΩ6Ι-ΧΡΧ) απόφαση της Δημοτικής Επιτροπής περί Ορισμού μελών Επιτροπής Διενέργειας των Δημοπρασιών εκποίησης και εκμίσθωσης ακινήτων και κινητών πραγμάτων του Δήμου Αγιάς, καθώς και αγοράς και μίσθωσης ακινήτων για το έτος 2026, βάσει των διατάξεων του ν. 5314/2026,
7. Την υπ’ αριθ. 91/2026 (ΑΔΑ: 9ΒΙΩΩ6Ι-538) απόφαση του Δημοτικού Συμβουλίου περί Ορισμού μελών Επιτροπής αξιολόγησης περιουσιακών στοιχείων του άρθρου 563 του ν. 5314/2026 για το έτος 2026,
8. Τις διατάξεις του Ν. 4849/21 (ΦΕΚ 207 Α/5-11-2021): «Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις», όπως τροποποιήθηκε και ισχύει με το Ν. 5297/2026 (ΦΕΚ 64Α΄/28-4-2026),
9. Την υπ’ αριθ. 37/99 απόφαση του Δημοτικού Συμβουλίου Αγιάς με θέμα: «Καθορισμός νέου χώρου εγκατάστασης της Λαϊκής Αγοράς της έδρας του Δήμου Αγιάς», 

10. Την υπ’ αριθ. 86/2018 (ΑΔΑ: Ψ6ΠΘΩ6Ι-ΠΔ8) Απόφαση Δημοτικού Συμβουλίου περί Έγκρισης Κανονισμού Λειτουργίας Λαϊκών Αγορών του Δήμου Αγιάς, 
11. Την υπ’ αριθ. 66/2022 (ΑΔΑ: Ψ86ΕΩ6Ι-Ξ1Η) απόφαση του Δημοτικού Συμβουλίου, με την οποία εγκρίθηκε η νέα χωροθέτηση (διαμόρφωση) εντός της λαϊκής αγοράς της Κοινότητας Αγιάς,
12. Τις διατάξεις της παρ.  Γ΄: «Ρυθμίσεις για την παροχή εκτιμητικών υπηρεσιών» του Ν. 4152/13 (ΦΕΚ 107Α/9-5-2013): «Επείγοντα μέτρα εφαρμογής των νόμων 4046/2012, 4093/2012 και 4127/2013»,

13. Την υπ’ αριθ. 163/2026 Απόφαση της Δημοτικής Επιτροπής με την οποία καθορίστηκαν οι όροι της δημοπρασίας, 
14. Την υπ’ αριθ. 1133/2026 (αρ. πρωτ. 23654/22-09-2026 και ΑΔΑ:ΨΒ8ΖΩ6Ι-19Φ) Απόφαση Ανάληψης Υποχρέωσης/’Έγκρισης δέσμευσης πίστωσης του Διατάκτη του Δήμου Αγιάς και τη βεβαίωση του Προϊσταμένου της Οικονομικής Υπηρεσίας, επί της ανωτέρω ανάληψης υποχρέωσης, για την ύπαρξη διαθέσιμου ποσού ύψους 79.750,00€ που θα βαρύνει τον Αναλυτικό Λογαριασμό Εξόδων Φορέα - Α.Λ.Ε.: 130.3110989 του προϋπολογισμού του οικ. έτους 2026 του Δήμου Αγιάς και τη συνδρομή των προϋποθέσεων της παρ. 1α του άρθρου 4 του ΠΔ 80/2016, με α/α 1133 καταχώρησης στο Μητρώο Δεσμεύσεων της Οικονομικής υπηρεσίας,
ΠΡΟΚΗΡΥΣΣΟΥΜΕ
δημοπρασία μειοδοτική, φανερή και προφορική για αγορά ακινήτου (γηπέδου) για δημιουργία κατάλληλου χώρου Λαϊκής Αγοράς στην Κοινότητα Αγιάς. Η δημιουργία οργανωμένης, λειτουργικής και μόνιμης Λαϊκής Αγοράς αποτελεί αίτημα των παραγωγών, των επαγγελματιών και των κατοίκων της περιοχής. Η αγορά του συγκεκριμένου ακινήτου θα επιτρέψει τη μόνιμη εγκατάσταση της Λαϊκής Αγοράς σε χώρο ασφαλή και κατάλληλο, την εξυπηρέτηση παραγωγών της ευρύτερης περιοχής Αγιάς, που αποτελούν σημαντικό τμήμα της τοπικής αγροτικής οικονομίας, την τόνωση της εμπορικής δραστηριότητας και την ενίσχυση των τοπικών προϊόντων. Η ανάπτυξη και λειτουργία της Λαϊκής Αγοράς θα συμβάλει σημαντικά στην ενίσχυση της τοπικής οικονομίας, τη δημιουργία νέων θέσεων εργασίας και την προσέλκυση επισκεπτών.
Καλούμε τους ενδιαφερόμενους να εκδηλώσουν ενδιαφέρον σε αποκλειστική προθεσμία είκοσι (20) ημερών από τη δημοσίευση της διακήρυξης.
Άρθρο 1ο: Περιγραφή ακινήτου προς αγορά
Στην Αγιά, αναζητείται για αγορά κατάλληλη έκταση (γήπεδο) για τη μετακίνηση της Λαϊκής Αγοράς Αγιάς, προκειμένου να καλυφθούν οι ανάγκες χωροθέτησης και λειτουργίας της σε νέο χώρο, που να πληροί τις απαιτήσεις τις σχετικής νομοθεσίας, όπως αυτές καθορίζονται στο άρθρο 25: «Επιλογή χώρου λειτουργίας υπαίθριων οργανωμένων αγορών» του Ν. 4849/21 (ΦΕΚ 207 Α/5-11-2021).
H λειτουργία της υφιστάμενης λαϊκής αγοράς στην Κοινότητα ΑΓΙΑΣ του Δήμου ΑΓΙΑΣ εγκρίθηκε με την υπ’ αριθ. 37/99 απόφαση του Δημοτικού Συμβουλίου Αγιάς με θέμα: «Καθορισμός νέου χώρου εγκατάστασης της Λαϊκής Αγοράς της έδρας του Δήμου Αγιάς». Ειδικότερα, αποφασίστηκε η λειτουργία της κάθε Παρασκευή, στον ειδικά διαμορφωμένο χώρο που βρίσκεται στην συνοικία Αγίου Αντωνίου, εκτός του εγκεκριμένου σχεδίου πόλης Αγιάς, στη θέση «Αγία Άννα» και συγκεκριμένα στην έκταση που περικλείεται μεταξύ της οικίας Β. Ντάπα, πρώην τυροκομείου Μόλλα – Μπακούλα, του χείμαρρου Άμυρου και βρίσκεται σε επαφή με τον δρόμο που οδηγεί προς το κλειστό Γυμναστήριο και το γήπεδο ποδοσφαίρου. Ο κανονισμός λειτουργίας των λαϊκών αγορών του Δήμου Αγιάς εγκρίθηκε με την υπ’ αριθ. 86/2018 (ΑΔΑ: Ψ6ΠΘΩ6Ι-ΠΔ8) απόφαση του Δημοτικού Συμβουλίου, όπου ρυθμίζονται οι προϋποθέσεις οργάνωσης, λειτουργίας, αισθητικής, υγιεινής και τάξης στους  χώρους των λαϊκών αγορών του Δήμου Αγιάς  καθώς και η διαδικασία απόδοσης θέσεων πωλητών σε αυτή. 
Η υφιστάμενη Λαϊκή αγορά της Αγιάς καλύπτει συνολική έκταση περίπου 4.500 στρ, ενώ με την υπ’ αριθ. 66/2022 (ΑΔΑ: Ψ86ΕΩ6Ι-Ξ1Η) απόφαση του Δημοτικού Συμβουλίου εγκρίθηκε η νέα χωροθέτηση (διαμόρφωση) εντός της λαϊκής αγοράς της Κοινότητας Αγιάς, που περιλαμβάνει συνολικά εκατόν δέκα (110) θέσεις πωλητών, ως εξής:
1. Σαράντα (40) θέσεις για επαγγελματίες βιοτεχνικών ειδών, 

2. Δεκαπέντε (15) θέσεις επαγγελματιών με είδος πώλησης πρωτογενή διατροφικά προϊόντα γης (συμβατικά και βιολογικά), 

3. Πενήντα πέντε (55) θέσεις για παραγωγούς οπωρολαχανικών, 

όπως αυτές εμφανίζονται αναλυτικά στο από 21/07/2022 τοπογραφικό διάγραμμα που συνέταξε η Τεχνική Υπηρεσία Δήμου Αγιάς, στο οποίο αποτυπώνεται η οριοθέτηση, η διαγράμμιση και η αρίθμηση των διατιθέμενων θέσεων όπου τοποθετούνται οι πωλητές, καθώς και οι μεταξύ τους διάδρομοι.
Στο πλαίσιο της παρούσας, το προς αγορά γήπεδο θα πρέπει να πληροί τις κάτωθι αναφερόμενες προϋποθέσεις για να κριθεί ως κατάλληλο για τη χρήση που προορίζεται (Λαϊκή αγορά Αγιάς).

Περιγραφή ακινήτου προς αγορά για  τη μετακίνηση της Λαϊκής Αγοράς Αγιάς.
Το ακίνητο, θα πρέπει να πληροί τις κάτωθι προδιαγραφές:

1. Να βρίσκεται στην Αγιά (εντός ή εκτός του εγκεκριμένου σχεδίου πόλης) και να γειτνιάζει με την υφιστάμενη θέση της Λαϊκής Αγοράς Αγιάς. Θα πρέπει δε να βρίσκεται σε περιοχή όπου οι ισχύουσες χρήσεις γης επιτρέπουν τη λειτουργία οργανωμένων υπαίθριων αγορών συνάθροισης κοινού, κατόπιν έκδοσης βεβαίωσης της αρμόδιας Υπηρεσίας Δόμησης του Δ. Αγιάς. 
Η γειτνίαση με την υφιστάμενη λαϊκή αγορά αποτελεί σημαντικό κριτήριο για την επιλογή του νέου χώρου μετακίνησης της Λαϊκής αγοράς Αγιάς, για τους εξής λόγους:

α) Η συγκεκριμένη θέση, στην είσοδο της πόλης της Αγιάς από το 2ο κόμβο της Παράκαμψης Αγιάς, βρίσκεται κοντά στο κέντρο της Αγιάς, εξασφαλίζοντας την εύκολη προσέγγιση του κοινού, αλλά και εκτός του αστικού ιστού, με αποτέλεσμα να μην προκαλείται όχληση στη λειτουργία και τη ζωή της πόλης, στις τοπικές μετακινήσεις, στην ομαλή διεξαγωγή της κυκλοφορίας και στην καθημερινότητα των κατοίκων, κατά την ημέρα διεξαγωγής της. Επιπλέον, στην εν λόγω θέση υφίσταται ελεύθερος χώρος για τη στάθμευση σημαντικού αριθμού οχημάτων και την εξυπηρέτηση του κοινού και των πωλητών - επαγγελματιών κατά την ημέρα διεξαγωγής της Λαϊκής, ο οποίος μάλιστα  αναδιαμορφώνεται με την χωροθέτηση συνολικά ογδόντα έξι (86) θέσεων στάθμευσης που οργανώνονται τόσο περιμετρικά όσο και στο κεντρικό τμήμα του χώρου, σύμφωνα με την εγκεκριμένη μελέτη του έργου: «ΑΣΤΙΚΕΣ ΠΕΡΙΒΑΛΛΟΝΤΙΚΕΣ ΠΑΡΕΜΒΑΣΕΙΣ ΣΤΗΝ ΠΟΛΗ ΤΗΣ ΑΓΙΑΣ» (βάσει της υπ’ αριθ. 80/2026 απόφασης της Δημοτικής Επιτροπής). Σημειώνεται τέλος, ότι ο Δήμος Αγιάς έχει υποβάλλει πρόταση για τη χρηματοδότηση του ανωτέρω έργου στο Πρόγραμμα «ΘΕΣΣΑΛΙΑ», όπου προβλέπεται η περιβαλλοντική και λειτουργική αναβάθμιση γραμμικής αστικής διαδρομής στον οικισμό της Αγιάς, στην οποία εντάσσεται και ενσωματώνεται και ο υφιστάμενος χώρος της Λαϊκής Αγοράς στη συνολική ανάδειξη και αναβάθμιση των κοινόχρηστων αστικών χώρων. 
β) Η συγκεκριμένη θέση είναι πλέον καθιερωμένη στη συνείδηση του ευρέος κοινού, αποτελεί συνήθεια τόσο των ντόπιων όσο και των επισκεπτών, ενώ ο κόσμος είναι εξοικειωμένος με τη γύρω περιοχή, τους χώρους στάθμευσης και τις κοντινές διευκολύνσεις. Οι ηλικιωμένοι και τα άτομα χωρίς αυτοκίνητο μπορούν να φτάσουν στη νέα θέση με τον ίδιο ακριβώς τρόπο. Η νέα λοιπόν θέση πρέπει να βρίσκεται κοντά στην υφιστάμενη, προκειμένου να διατηρηθεί η εμπορική συνέχεια, να εξασφαλιστεί η πρόσβαση των καταναλωτών χωρίς αλλαγή συνηθειών, να αποφευχθεί η απώλεια του αγοραστικού κοινού που έχει μάθει να πηγαίνει στο συγκεκριμένο σημείο, καθώς και η απώλεια εισοδήματος από τους παραγωγούς-πωλητές.
γ) Η επιλογή μιας νέας απομακρυσμένης θέσης θα είχε σαν αποτέλεσμα την πρόκληση αναστάτωσης, καθώς θα άλλαζε τη ροή της καθημερινότητας στην πόλη, ενώ θα επιβαρύνονταν μια εντελώς νέα, απομακρυσμένη συνοικία με τον φόρτο της αγοράς. Με την εύρεση μιας κοντινής θέσης επιτυγχάνεται χωροταξική ισορροπία και αξιοποιούνται οι ίδιοι βασικοί δρόμοι πρόσβασης και τα ίδια σημεία αποσυμφόρησης, χωρίς να επηρεάζονται οι κυκλοφοριακές συνήθειες των πολιτών.
2. Να έχει έκταση από 6,5 στρ. έως 7,5 στρ. (6,5στρ≤έκταση ακινήτου≤7,5στρ), με βάση το μέγεθος της υφιστάμενης Λαϊκής, προκειμένου να είναι εφικτή η χωροθέτηση του συνόλου των εγκεκριμένων θέσεων αυτής για παραγωγούς πωλητές και επαγγελματίες πωλητές, χώρων στάθμευσης και λοιπών υποδομών εξυπηρέτησης για την αναβάθμιση των παρεχόμενων υπηρεσιών. Επισημαίνεται ότι γίνονται αποδεκτά: είτε ένα ενιαίο ακίνητο, είτε δύο ή περισσότερα όμορα ακίνητα συνολικής έκτασης από 6,5 στρ. έως 7,5 στρ.
3. Να υπάρχει ελεύθερη και εύκολη πρόσβαση τόσο για το κοινό, περιλαμβανόμενων των ατόμων με αναπηρία (παρ. 1 του άρθρου 25 του Ν. 4849/21), όσο και για την απρόσκοπτη είσοδο/έξοδο οχημάτων παραγωγών και επαγγελματιών.
4. Να μην υπάρχουν επιπτώσεις από την επιλογή του νέου χώρου λειτουργίας της Λαϊκής Αγοράς Αγιάς στην κυκλοφορία πεζών και οχημάτων, κατόπιν γνωμοδότησης της αρμόδιας αστυνομικής αρχής, ήτοι του Α.Τ. Αγιάς, σύμφωνα με τα οριζόμενα στην παρ. 2 του άρθρου 25 του Ν. 4849/21.

5. Να μην εμποδίζεται η πρόσβαση σε σχολεία, κέντρα υγείας, σταθμούς υπεραστικών λεωφορείων, αρχαιολογικούς χώρους, μουσεία, μνημεία, χώρους άσκησης θρησκευτικής λατρείας, αστυνομικούς και πυροσβεστικούς σταθμούς, εισόδους κατοικιών και καταστημάτων, ξενοδοχειακές μονάδες, καθώς και να μην δυσχεραίνεται η λειτουργία των ανωτέρω και ο εφοδιασμός κάθε είδους καταστημάτων και ξενοδοχειακών επιχειρήσεων (παρ. 3 του άρθρου 25 του Ν. 4849/21).
6. Να μην υπάρχουν κτίρια ή άλλες εγκαταστάσεις εντός του χώρου που να εμποδίζουν τη λειτουργία του και τη χωροθέτηση των θέσεων  για παραγωγούς και επαγγελματίες πωλητές. Σε περίπτωση ύπαρξης των ανωτέρω αναφερόμενων υποδομών, θα εξετάζονται τα στοιχεία νομιμότητάς τους και η επιφάνεια αυτών θα αφαιρείται από τη συνολική επιφάνεια του γηπέδου, για τον ακριβή προσδιορισμό του εμβαδού που προσφέρεται για τη δημιουργία ελεύθερου υπαίθριου χώρου λαϊκής αγοράς, το οποίο θα πρέπει να έχει έκταση από 6,5στρ. έως 7,5στρ.
7. Ως προς τη μορφολογία & την προσβασιμότητα: Να είναι επίπεδο, χωρίς έντονες υψομετρικές διαφορές, με μικρές κλίσεις, χωρίς μπάζα ή διέλευση χανδάκων – ρεμάτων. 
Άρθρο 2ο : Τρόπος διενέργειας δημοπρασίας
Η δημοπρασία θα είναι μειοδοτική, φανερή και προφορική, θα γίνει δε σύμφωνα με τις διατάξεις των άρθρων 586-587 και 592-595 περί της διενέργειας μειοδοτικής δημοπρασίας του Ν. 5314/2026 (ΦΕΚ 103/τ. Α΄/29-06-2026): «Κώδικας Τοπικής Αυτοδιοίκησης». Η δημοπρασία διεξάγεται σε δύο φάσεις ως εξής:
Φάση Α. Διακήρυξη εκδήλωσης ενδιαφέροντος
Ο Δήμαρχος δημοσιεύει, κατά τα οριζόμενα στο άρθρο 593 του Ν. 5314/2026,   λεπτομερή διακήρυξη, με βάση τους όρους που καθόρισε η Δημοτική Επιτροπή του Δήμου, πλην του τιμήματος (ανώτατου ορίου προσφοράς), καλώντας τους ενδιαφερομένους, εντός αποκλειστικής προθεσμίας είκοσι (20) ημερών από την ημέρα δημοσίευσης της διακήρυξης, να εκδηλώσουν ενδιαφέρον.

Οι ενδιαφερόμενοι πρέπει να καταθέσουν στην Υπηρεσία Πρωτοκόλλου του Δήμου (Ταχ. Δ/νση: Κύπρου 1, Κεντρική Πλατεία Ελευθερίας, Αγιά Λάρισας, ΤΚ: 400 03)
προσφορές ενδιαφέροντος, σύμφωνα με το υπόδειγμα της αίτησης εκδήλωσης ενδιαφέροντος του Παραρτήματος Ι της παρούσας, στις οποίες πρέπει να προσδιορίζονται και να περιγράφονται λεπτομερώς τα προσφερόμενα ακίνητα ως προς τη θέση, την έκταση, την προσβασιμότητα, τυχόν υφιστάμενες κατασκευές κ.λ.π.

Στη συνέχεια, μετά τη λήξη του 20ημέρου, η αρμόδια δημοτική υπηρεσία θα αποστείλει τις αιτήσεις εκδήλωσης ενδιαφέροντος, μαζί με τους σχετικούς φακέλους προσφοράς, στην Επιτροπή αξιολόγησης περιουσιακών στοιχείων του άρθρου 563 του Ν. 5314/2026, όπως αυτή συγκροτήθηκε από το Δήμο Αγιάς, η οποία μετά από επιτόπια έρευνα κρίνει την καταλληλότητα των προσφερομένων ακινήτων καθώς και εάν αυτά πληρούν τους όρους της οικείας διακήρυξης. 
Η επιτροπή θα συντάξει σχετική έκθεση εντός δέκα (10) ημερών από τη λήψη των προσφορών και την έκδοση των σχετικών γνωμοδοτήσεων. Πιο συγκεκριμένα, η επιτροπή, για κάθε προσφερόμενο ακίνητο, θα ζητήσει εγγράφως: α) Την έκδοση βεβαίωσης χρήσης γης από την αρμόδια Υπηρεσία Δόμησης, β) Τη γνωμοδότηση του Αστυνομικού Τμήματος Αγιάς σε σχέση με τις  επιπτώσεις από  τη λειτουργία της Λαϊκής Αγοράς Αγιάς στην κυκλοφορία πεζών και οχημάτων και γ) Τη γνωμοδότηση της οικείας Δ/νσης Αγροτικής Οικονομίας σε σχέση με τον  χαρακτηρισμό ή μη του αγροτεμαχίου ως «Γη Υψηλής Παραγωγικότητας», για την περίπτωση εκτός σχεδίου ακινήτων. 
Στην έκθεση εκτίμησης η Επιτροπή θα λάβει υπόψη τα προβλεπόμενα στη διακήρυξη σε σχέση με τις προϋποθέσεις καταλληλόλητας των υπό αγορά ακινήτων και θα αιτιολογήσει επαρκώς τους λόγους τυχόν αποκλεισμού κάποιου ή κάποιων από τα προσφερόμενα ακίνητα. Η Έκθεση Εκτίμησης θα περιλαμβάνει:  α) το είδος, τη θέση, τα όρια και γενικά λεπτομερή περιγραφή κάθε προσφερόμενου ακινήτου, β) το εμβαδό και τις διαστάσεις αυτού, γ) τη γειτνίαση με την υφιστάμενη θέση της Λαϊκής Αγοράς Αγιάς, δ) την εκτιμώμενη τρέχουσα αξία, ήτοι το καθοριζόμενο ανώτατο όριο προσφοράς (σε ευρώ). Η έκθεση αυτή, η οποία περιλαμβάνει και τις προσφορές ενδιαφέροντος, αποστέλλεται στη δημοτική επιτροπή, η οποία μεριμνά άμεσα για την κοινοποίηση της έκθεσης επί αποδείξει σε όλους, όσους εκδήλωσαν ενδιαφέρον. 
Ενστάσεις κατά της έκθεσης καταλληλόλητας υποβάλλονται στη δημοτική επιτροπή εντός αποκλειστικής προθεσμίας σαράντα οκτώ (48) ωρών από την κοινοποίηση της έκθεσης. 
Επισημαίνεται ότι στην περίπτωση που η αξία υπερβαίνει το ποσό των 58.694,06 ευρώ απαιτείται, σύμφωνα με τις διατάξεις του Ν.4152/2013, εκτίμηση της αγοραίας αξίας από εκτιμητές που είναι εγγεγραμμένοι στο Μητρώο Πιστοποιημένων Εκτιμητών, το οποίο τηρείται στην Διεύθυνση Τομέων Παραγωγής της Γενικής Διεύθυνσης Οικονομικής Πολιτικής του Υπουργείου Οικονομικών, σύμφωνα με τις διατάξεις της παρ. 6 του άρθρου 563 του Ν. 5314/2026, όπου ορίζεται: «6. Για την κατάρτιση σύμβασης μεταβίβασης της κυριότητας ακινήτων ή σύστασης επ’ αυτών εμπραγμάτων δικαιωμάτων, εφόσον συμβάλλεται δήμος ή περιφέρεια, απαιτείται εκτίμηση της αγοραίας αξίας, η οποία γίνεται από πιστοποιημένους εκτιμητές, στην περίπτωση που η αξία αυτή υπερβαίνει το χρηματικό όριο που καθορίζεται κάθε φορά από τις ισχύουσες διατάξεις. Απόκλιση από την έκθεση των εκτιμητών αιτιολογείται ειδικά».
 
Φάση Β. Διενέργεια δημοπρασίας
Μετά την εκδίκαση τυχόν ενστάσεων κατά την πρώτη φάση της δημοπρασίας, με απόφαση του δημάρχου, ορίζονται ο τόπος, η ημέρα και η ώρα διεξαγωγής της δημοπρασίας. Η απόφαση κοινοποιείται επί αποδείξει στους ενδιαφερόμενους, των οποίων τα ακίνητα κρίθηκαν κατάλληλα, προκειμένου να συμμετάσχουν στη δημοπρασία, οι οποίοι κατά την ημέρα και ώρα της δημοπρασίας πρέπει να καταθέσουν στην Επιτροπή Διενέργειας τα εξής δικαιολογητικά: 
1. Εγγυητική επιστολή αναγνωρισμένου πιστωτικού ιδρύματος για τη συμμετοχή στη δημοπρασία, ποσού 200,00€.
2. Δημοτική ενημερότητα από το Δήμο Αγιάς περί μη οφειλής, που να ισχύει την ημέρα διεξαγωγής της δημοπρασίας, για τον συμμετέχοντα καθώς και για τον εγγυητή του. 

Οι διαγωνιζόμενοι εφόσον είναι φυσικά πρόσωπα παρίστανται αυτοπροσώπως ή με το νόμιμα εξουσιοδοτημένο εκπρόσωπό τους (απαραίτητη η επίδειξη της αστυνομικής ταυτότητας στην Επιτροπή). Οι Ε.Π.Ε. εκπροσωπούνται από το διαχειριστή τους ή από άλλο νόμιμα εξουσιοδοτημένο πρόσωπο. Οι Α.Ε. εκπροσωπούνται από μέλος του Διοικητικού Συμβουλίου ή από άλλο νόμιμα εξουσιοδοτημένο πρόσωπο. Η εξουσιοδότηση θεωρείται νόμιμη, όταν η υπογραφή του εξουσιοδοτούντος έχει θεωρηθεί από αρμόδια Δημόσια Αρχή. Οι Ο.Ε., Ε.Ε., Ε.Π.Ε., ΜΟΝ. ΕΠΕ, Α.Ε., σωματεία, συνεταιρισμοί οφείλουν να καταθέσουν τα σχετικά έγγραφα νομιμοποίησης όπως ΦΕΚ σύστασης, καταστατικό, τροποποιήσεις κλπ, ώστε να είναι δυνατοί οι έλεγχοι της χρονικής διάρκειας της εκπροσώπησης. 
Επιπλέον, οι Α.Ε. οφείλουν να καταθέσουν το πρακτικό του Διοικητικού Συμβουλίου για την εκπροσώπηση και την απόφαση συμμετοχής στο συγκεκριμένο διαγωνισμό, ενώ αντιστοίχως, οι συνεταιρισμοί οφείλουν να καταθέσουν Απόφαση της Γενικής Συνέλευσης για την πώληση του ακινήτου.
Η δημοπρασία είναι φανερή και προφορική και διεξάγεται στο Δημαρχείο Αγιάς (Ταχ. Δ/νση: Κύπρου 1, Κεντρική πλατεία Ελευθερίας, Αγιά Λάρισας, ΤΚ: 400 03. Η δημοπρασία δύναται να συνεχίζεται και πέραν της ώρας που ορίζεται στη διακήρυξη, εφόσον εξακολουθούν αδιάκοπα οι προσφορές. Η επιτροπή που διεξάγει τη δημοπρασία αποφασίζει για τη συνέχισή της και πέραν της οριζομένης ώρας, η δε απόφαση αυτή καταχωρείται στα πρακτικά.
Η έννοια του φανερού διαγωνισμού είναι ότι οι ενδιαφερόμενοι θα διαγωνίζονται προφορικά μειοδοτώντας ενώπιον της Επιτροπής Διενέργειας της Δημοπρασίας, σύμφωνα με το άρθρο 594 του Ν. 5314/2026. 
Οι προσφορές αναγράφονται στα πρακτικά κατά σειρά εκφώνησης μαζί με το ονοματεπώνυμο του μειοδότη. Κάθε προσφορά είναι δεσμευτική για τον εκάστοτε μειοδότη, η δέσμευση δε αυτή μεταφέρεται διαδοχικά από τον πρώτο στους επόμενους και επιβαρύνει οριστικά τον τελευταίο μειοδότη.

Αν κάποιος μειοδοτεί για λογαριασμό άλλου, οφείλει να το δηλώσει προς την επιτροπή διενέργειας πριν από την έναρξη της διαδικασίας της δημοπρασίας, παρουσιάζοντας σχετικό νόμιμο πληρεξούσιο έγγραφο, διαφορετικά θεωρείται ότι μετέχει για δικό του λογαριασμό.

Η απόφαση της επιτροπής με την οποία αποκλείεται να λάβει μέρος στη δημοπρασία κάποιος ενδιαφερόμενος, επειδή δεν πληροί τους όρους της διακήρυξης, αναγράφεται στα πρακτικά.

Μετά τη λήξη της δημοπρασίας τα πρακτικά υπογράφονται από την οικεία επιτροπή και από τον τελευταίο μειοδότη που θα αναδειχθεί, ο οποίος υποχρεούται να παρουσιάσει εγγυητή, που θα υπογράψει τα πρακτικά της δημοπρασίας, καθιστάμενος υπεύθυνος εις ολόκληρον με τον μειοδότη για την εκπλήρωση των όρων της σύμβασης.  
Ένσταση κατά της νομιμότητας της διενέργειας του διαγωνισμού ή της συμμετοχής κάποιου σε αυτόν, υποβάλλεται από τους συμμετέχοντες εντός προθεσμίας τεσσάρων (4) ημερών από την ημερομηνία διενέργειάς του. Η επιτροπή διενέργειας υποβάλλει εντός τεσσάρων (4) ημερών την ένσταση με αιτιολογημένη γνωμοδότησή της στη δημοτική επιτροπή, προκειμένου αυτή να αποφανθεί τελικά για την αποδοχή ή την απόρριψή της. Εφόσον η ένσταση στρέφεται κατά συμμετέχοντος στο διαγωνισμό, η επιτροπή διενέργειας την κοινοποιεί υποχρεωτικά στον καθ’ ου, ο οποίος έχει δικαίωμα να υποβάλει εγγράφως τις απόψεις του, εντός προθεσμίας δύο (2) ημερών από την κοινοποίηση.

Η δημοτική επιτροπή, μετά την εκδίκαση τυχόν ενστάσεων, αποφασίζει για την κατακύρωση ή μη της δημοπρασίας, εντός δεκαπέντε (15) ημερών από τη διενέργειά της.
Άρθρο 3ο : Φάκελοι Προσφοράς-Δικαιολογητικά συμμετοχής 
Οι ενδιαφερόμενοι πρέπει να προσκομίσουν - επί ποινή αποκλεισμού - κατά την πρώτη φάση της δημοπρασίας, σφραγισμένο φάκελο προσφοράς, ο οποίος θα περιέχει τα παρακάτω δικαιολογητικά:
1. Υπεύθυνη δήλωση του πωλητή (ιδιοκτήτη) του Ν. 1599/86 (ΦΕΚ 757) με θεωρημένο το γνήσιο της υπογραφής, στην οποία θα δηλώνεται ότι:

α) έλαβε γνώση των όρων της διακήρυξης, τους οποίους αποδέχεται πλήρως και ανεπιφύλακτα,
β) δεν έχει μεταβληθεί το ιδιοκτησιακό καθεστώς του ακινήτου, κατά το χρόνο υποβολής της προσφοράς,

γ) έχει το εκ του νόμου δικαίωμα για την πώληση του ακινήτου.
2. Αντίγραφο αστυνομικής ταυτότητας είτε πρόκειται για φυσικό πρόσωπο είτε για εκπρόσωπο νομικού προσώπου.
3. Αντίγραφα τίτλων κυριότητας του ακινήτου και πιστοποιητικών μεταγραφής ή καταχώρησής τους νόμιμα μεταγραμμένων στο υποθηκοφυλακείο.
4. Πιστοποιητικό βαρών - περί μη διεκδικήσεως για το ακίνητο από το αρμόδιο Υποθηκοφυλακείο και αντίγραφο του Ε9 των ιδιοκτητών.
5. Τοπογραφικό διάγραμμα γηπέδου, που έχει συνταχθεί αρμοδίως από μηχανικό, με πίνακα συντεταγμένων για τον ακριβή προσδιορισμό του ακινήτου.
6. Αποσπάσματα κτηματολογικού φύλλου και κτηματολογικού διαγράμματος  για το ακίνητο.
Σε περίπτωση συνιδιοκτησίας, οι ανωτέρω Υ.Δ. υποβάλλονται από όλους τους συνιδιοκτήτες μαζί με σχετική δήλωση συναίνεσης για τη συμμετοχή στη δημοπρασία. Οι υπεύθυνες δηλώσεις σε περίπτωση εταιριών ή άλλων νομικών προσώπων θα υπογράφονται από το νόμιμο εκπρόσωπό τους και θα φέρουν εταιρική σφραγίδα.  
Οι φάκελοι προσφοράς, σφραγισμένοι, θα παραδοθούν στο Πρωτόκολλο του Δήμου Αγιάς, υπόψη της αρμόδιας Επιτροπής αξιολόγησης περιουσιακών στοιχείων του άρθρου 563, όπως αυτή συγκροτήθηκε από το Δήμο Αγιάς και θα συνοδεύονται από αίτηση εκδήλωσης ενδιαφέροντος στη δημοπρασία, η οποία θα βρίσκεται εκτός φακέλου και θα περιλαμβάνει τα πλήρη στοιχεία του/των (ιδιοκτήτη/των) του ακινήτου, καθώς και τα στοιχεία επικοινωνίας αυτού (Ταχ. Δ/νση, τηλ., E-mail), σύμφωνα με το Υπόδειγμα του Παραρτήματος ΙΙ της παρούσας που αποτελεί αναπόσπαστο τμήμα του. Οι φάκελοι προσφοράς θα γράφουν απ’ έξω τα στοιχεία της διακήρυξης (τίτλος, αριθμός πρωτοκόλλου) και τα στοιχεία του αποστολέα.
Τα δικαιολογητικά θα πρέπει:

α) Να μην έχουν ξυσίματα, σβησίματα, υποσημειώσεις ή υστερόγραφο, μεσόστιχα, παρεμβολές, κενά, συγκοπές και συντμήσεις που μπορούν να θέσουν σε αμφιβολία όρους και τιμές ή την ταυτότητα των εκμισθωτών.

β) Να αναγράφουν τα ακριβή στοιχεία του εκμισθωτή.

γ) Να είναι σαφή και πλήρη.

Οι ενδιαφερόμενοι, των οποίων τα ακίνητα κρίθηκαν κατάλληλα κατά την διαδικασία της 1ης φάσης του διαγωνισμού, από την αρμόδια Επιτροπή, θα κληθούν εγγράφως, να προσέλθουν για τη συμμετοχή τους στη δημοπρασία για την οικονομική προσφορά τους ενώπιον της Επιτροπής Διενέργειας της Δημοπρασίας. Σε αυτούς που θα αποσταλούν προσκλήσεις θα πρέπει να παρευρεθούν αυτοπροσώπως, ή εφόσον πρόκειται για νομικά πρόσωπα,  προκειμένου μεν για προσωπικές εταιρίες ο νόμιμος εκπρόσωπος αυτών, για δε κεφαλαιουχικές εξουσιοδοτημένο άτομο με απόφαση του Δ.Σ. της Εταιρίας την οποία, επί ποινή αποκλεισμού, θα προσκομίσει ενώπιον της αρμόδιας Επιτροπής κατά την ημέρα και ώρα που θα υποδειχθεί από την πρόσκληση.
Άρθρο 4ο : Δικαίωμα αποζημίωσης

Ο τελευταίος μειοδότης δεν αποκτά δικαίωμα προς αποζημίωση από τη μη έγκριση των πρακτικών της δημοπρασίας από τη Δημοτική Επιτροπή ή τη διοικητική αρχή που έχει αντίστοιχη αρμοδιότητα. 
Άρθρο 5ο : Κατακύρωση

Μετά τη λήξη της δημοπρασίας, τα πρακτικά θα υπογραφούν από την Επιτροπή Δημοπρασίας, τον τελευταίο μειοδότη και τον εγγυητή του και θα εγκριθούν με απόφαση της Δημοτικής Επιτροπής. Η απόφαση αυτή υπόκειται στον έλεγχο νομιμότητας του αρμόδιου Οργάνου (Γραμματέας Αποκεντρωμένης Διοίκησης Θεσσαλίας-Στερεάς Ελλάδας), σύμφωνα με τις ισχύουσες διατάξεις.

Ο τελευταίος μειοδότης κανένα δικαίωμα αποζημίωσης δεν μπορεί να προβάλλει για τυχόν ζημία του, που θα προέλθει: α) από την καθυστέρηση της έγκρισης των πρακτικών της δημοπρασίας ή τη μη έγκριση αυτών από το αρμόδιο όργανο του Δήμου ή τη μη έγκριση της απόφασης της Δημοτικής Επιτροπής από την Αποκεντρωμένη Διοίκηση ή από άλλη αρμόδια αρχή, β) από οποιοδήποτε κώλυμα τυχόν θα εμφανισθεί μετά την κατακύρωση του αποτελέσματος της δημοπρασίας.

Ακόμα, παρατυπία της δημοπρασίας δεν δίνει στο μειοδότη κανένα δικαίωμα για αποζημίωση. Ο Δήμος Αγιάς διατηρεί το δικαίωμα να επαναλάβει τη δημοπρασία.

Άρθρο 6ο : Σύμβαση

Ο τελευταίος μειοδότης υποχρεούται εντός δέκα (10) ημερών από την κοινοποίηση, που ενεργείται με αποδεικτικό παραλαβής, της απόφασης της Δημοτικής Επιτροπής περί κατακύρωσης ή έγκρισης του αποτελέσματος της δημοπρασίας, να προσέλθει – μαζί με τον εγγυητή του - για την υπογραφή της σύμβασης. Σε περίπτωση που δεν προσέλθει ή δεν υπογράψει, η κατατεθείσα εγγύηση συμμετοχής καταπίπτει υπέρ του Δήμου χωρίς δικαστική παρέμβαση, ενώ θα γίνει επανάληψη της δημοπρασίας σε βάρος του τελευταίου μειοδότη και του εγγυητή του και θα επιβαρυνθεί με την επί πλέον διαφορά του αποτελέσματος της νέας δημοπρασίας από εκείνη της προηγούμενης.

Τα έξοδα μεταβίβασης του ακινήτου βαρύνουν τον αγοραστή, σύμφωνα με την παρ. 5 του άρθρου 552 του Ν. 5314/2026.
Άρθρο 7ο : Επανάληψη μειοδοτικής δημοπρασίας

Για την επανάληψη της δημοπρασίας ισχύουν οι διατάξεις του άρθρου 595 του Ν. 5314/2026. 

Η δημοπρασία επαναλαμβάνεται από τον δήμαρχο υποχρεωτικά για μία φορά και με τους ίδιους όρους, εάν δεν παρουσιάστηκε κανένας μειοδότης.

Με απόφαση του δημοτικού συμβουλίου, επιτρέπεται η επανάληψη της δημοπρασίας με τους ίδιους όρους:

α) εφόσον δεν κατακυρωθεί το αποτέλεσμά της λόγω ασυμφόρου του επιτευχθέντος αποτελέσματος,

β) εάν η περί κατακύρωσης απόφαση ακυρωθεί,

γ) εάν ο τελευταίος μειοδότης και ο εγγυητής του αρνούνται να υπογράψουν τα πρακτικά, καθώς και όταν ο τελευταίος μειοδότης δεν προσέλθει εντός των προθεσμιών που τίθενται για την υπογραφή της σύμβασης. Στην περίπτωση αυτή, η δημοπρασία επαναλαμβάνεται σε βάρος του τελευταίου μειοδότη και του εγγυητή του.
Η δημοπρασία επαναλαμβάνεται υποχρεωτικά εφόσον, πριν κοινοποιηθεί η έγκριση στον τελευταίο μειοδότη, επιδοθεί με δικαστικό επιμελητή στη δημοτική επιτροπή νέα προσφορά από πρόσωπο δικαιούμενο να συμμετάσχει στη δημοπρασία και υπό την προϋπόθεση ότι η νέα αυτή προσφορά είναι τουλάχιστον κατά δέκα τοις εκατό (10%) μικρότερη εκείνης η οποία έχει επιτευχθεί κατά τη δημοπρασία. Η επαναληπτική δημοπρασία διεξάγεται μόνον με τη συμμετοχή όσων τα ακίνητα έχουν κριθεί κατάλληλα κατά την πρώτη δημοπρασία.

Στις ανωτέρω αναφερόμενες περ. α) και γ) ορίζεται ως ανώτατο όριο το τίμημα που επετεύχθη κατά την πρώτη δημοπρασία. Στην περίπτωση κοινοποίησης νέας προσφοράς, ορίζεται ως ανώτατο όριο το ποσό της νέας προσφοράς.

Άρθρο 8ο: Ισχύουσες διατάξεις

Για ότι δεν συμπεριλαμβάνεται στην παρούσα διακήρυξη, ισχύουν οι διατάξεις του Ν. 5314/2026 (ΦΕΚ 103/τ. Α΄/29-06-2026): «Κώδικας Τοπικής Αυτοδιοίκησης» και ειδικότερα του άρθρου 552: «Αγορά ακινήτων», του άρθρου 563: «Επιτροπές αξιολόγησης περιουσιακών στοιχείων» και των άρθρων 586-587 και 592-595 περί της διενέργειας μειοδοτικής δημοπρασίας, καθώς και οι διατάξεις του Αστικού Κώδικα. 
Άρθρο 9ο : Δημοσίευση Διακήρυξης

Η διακήρυξη δημοσιεύεται με επιμέλεια του δημάρχου, στην ιστοσελίδα του δήμου (www.dimosagias.gr)., σύμφωνα με το άρθρο 133 του Ν. 5314/2026, περί δημοσίευσης αποφάσεων δημοτικού συμβουλίου. 

Περίληψη της διακήρυξης δημοσιεύεται υποχρεωτικά με απόφαση της δημοτικής επιτροπής, σε εφημερίδα σύμφωνα με το άρθρο 134 του Ν. 5314/2026, περί δημοσίευσης αποφάσεων των δήμων σε εφημερίδα.

Σε περίπτωση επανάληψης της δημοπρασίας, με επιμέλεια του δημάρχου, δημοσιεύεται περίληψη της διακήρυξης, σύμφωνα με τα ανωτέρω.
Οι δαπάνες δημοσίευσης βαρύνουν τον εκάστοτε τελικό μειοδότη.

Άρθρο 10ο : Πληροφόρηση ενδιαφερομένων

Πληροφορίες για τη δημοπρασία παρέχονται από το Τμήμα Τεχνικών Υπηρεσιών του Δήμου Αγιάς, τις εργάσιμες ημέρες και ώρες από 08:00 έως 14:00 (αρμόδια υπάλληλος: Ε. Ντουλούλη, Τηλ.: 2494350114, E-mail: techniki@dimosagias.gr).

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση μέχρι και την προηγούμενη της καταληκτικής ημερομηνίας.
Ο Δήμαρχος
Αντώνης Ν. Γκουντάρας
ΠΑΡΑΡΤΗΜΑ Ι
(Υπόδειγμα αίτησης εκδήλωσης ενδιαφέροντος 
στη δημοπρασία) 
ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

(για την υπ’ αριθ. ………./…-…-2026 Διακήρυξη Δημοπρασίας για την αγορά ακινήτου)

Προς: 
Επιτροπή αξιολόγησης περιουσιακών στοιχείων του άρθρου 563 του Ν. 5314/2026, όπως αυτή συγκροτήθηκε από το Δήμο Αγιάς, για την εκτίμηση των ακινήτων για αγορά με σκοπό τη δημιουργία κατάλληλου χώρου Λαϊκής Αγοράς στην Κοινότητα Αγιάς
	Στοιχεία ιδιοκτήτη/ιδιοκτητών:

	1. Ονοματεπώνυμο:

2. Ταχυδρομική Διεύθυνση: 

3. Τηλέφωνο επικοινωνίας:

4. E-mail:

	Στοιχεία ακινήτου (γηπέδου) 

	1. Περιγραφή ακινήτου (θέση, πρόσβαση κλπ): 

2. Συνολική έκταση σε τ.μ.:
3. Γειτνίαση με την υφιστάμενη Λαική αγορά της Αγιάς: 


Ο/Η παρακάτω υπογράφων …………………………………………………,  κάτοχος του  ανωτέρω περιγραφόμενου ακινήτου (γηπέδου), που βρίσκεται στην Αγιά της Δ.Ε. Αγιάς του Δήμου Αγιάς,
ΔΗΛΩΝΩ
Ότι αφού έλαβα γνώση της υπ’ αριθ. …….../…-…-2026 Διακήρυξης Δημοπρασίας, επιθυμώ την πώληση του παραπάνω ακινήτου μου στον Δήμο Αγιάς.








Ο/Η Δηλ…
